**הכתרים של רשב"י**

(אדר"נ מא)

רַבִּי שִׁמְעוֹן אוֹמֵר

ג' כְתָרִים הֵם אלו הן

כֶּתֶר תּוֹרָה וְכֶתֶר כְּהֻנָּה וְכֶתֶר מַלְכוּת וְכֶתֶר שֵׁם טוֹב עוֹלֶה עַל גַּבֵּיהֶן

**ג' (שלושה) כתרים**

**1. כתר תורה** – לא שולשלתי, האדם מתחייב ע"י עצמו.

**2. כתר כהונה** – שולשלתי, משוח-משיח, האדם מחוייב ע"י הקב"ה.

**3. כתר מלכות** – שולשלתי, משוח-משיח, האדם מחוייב ע"י הקב"ה.

**\*. כתר שם טוב** – ר' להלן.

האסמ' כתובה במדרש:

(שמ"ר לד ב) א"ר שמעון בן יוחאי ג' כתרים הם כתר מלכות וכתר כהונה וכתר תורה

כתר **מלכות** זה **השלחן** דכתיב בו זר זהב סביב

כתר **כהונה** זה **המזבח** דכתיב בו זר זהב סביב

וכתר **תורה** זה **הארון** דכתיב בו זר זהב

למה נכתבים זר ונקראים זר אלא לומר לך אם אדם זוכה נעשים לו זר ואם לאו זר

ומפני מה בכולן כתיב ועשית לו ובארון כתיב ועשו עליו

\***ללמדך שכתר תורה מעולה יותר מכולן זכה אדם לתורה כאלו זכה לכולן**

\*הוכחה תומכת, הארון (תורה) הוא בקודש הקדשים, השלחן (מלכות) והמזבח (כהונה) הם בקודש.

אפשר לזקק את האסמ' ע"י הקבלה לחומשי התורה.

1. חומש **שמות**, מתן תורה – **כתר** **תורה** כנגד הארון.

2. חומש **ויקרא**, תורת הכהנים – **כתר** **כהונה**, כנגד מזבח הקטורת.

3. חומש **דברים**, הנאום של המנהיג ותורת המלך (פרק יז) – **כתר** **מלכות**, כנגד שולחן לחם הפנים.

4. חומש **בראשית**, אדם נח **והאבות**, אנשי השם (אברהם: "ואגדלה שמך") – **כתר** **שם טוב**.

כנגד **המנורה** (שאין לה זר).

(קהלת ז א) **טוֹב שֵׁם מִשֶּׁמֶן טוֹב**... [טוב שם-טוב מבעלי כתר כהונה ומלוכה שמשוחים בשמן]

שורשם של שלושת הכתרים הוא כתר שם טוב של האבות, או במינוח כאן: "עולה על גביהם".

5. חומש **במדבר**, ה"**בנים**", עם ישראל נודד במדבר – **חסרי כתר**. כנגד **מזבח העולה** שבחצר (שאין לו זר).

סמכותם של שלושת בעלי הכתר נעוץ ב"שמיים", אבל הלגיטימציה המעשית לסמכותם נמצא בידי חסרי-הכתר, בידי העם הנתון למרותם, אם יצא להם שם-טוב בעם, הם מקובלים, אם שם-רע הם רודנים מטעם עצמם.

**כֶּתֶר תּוֹרָה וְכֶתֶר כְּהֻנָּה וְכֶתֶר מַלְכוּת**

מקביל לשלוש הרשויות:

כתר תורה – הרשות המחוקקת.

כתר כהונה – הרשות השופטת, הכהנים היו גם שופטים, הסנהדרין ישבה בבית המקדש.

כתר מלכות – הרשות המבצעת.

כתר שם-טוב – דעת הקהל

**כֶּתֶר תּוֹרָה**

לתורה גופא יש את שלושת הכתרים, עפ"י דברי אכה"ג בתחילת הספר:

(אדר"נ א) אנשי כנסת הגדולה קבלו מחגי זכריה ומלאכי והם אמרו שלשה דברים

**הוו מתונין בדין** – כתר כהונה, הרשות השופטת כנ"ל.

**והעמידו תלמידים הרבה** – כתרמלכות, מאן מלכי רבנן.

**ועשו סייג לתורה** – כתר תורה, הרשות המחוקקת. סייג לשון כתר, זה כתר הכתרים

כתר תורה גדול משני הכתרים האחרים, כנ"ל ועוד:

(אבות ו ו) **גְּדוֹלָה תּוֹרָה יוֹתֵר מִן הַכְּהוּנָּה וּמִן הַמַּלְכוּת**, שֶׁהַמַּלְכוּת נִקְנֵית בִּשְׁלֹשִׁים מַעֲלוֹת, וְהַכְּהֻנָּה בְּעֶשְׂרִים וְאַרְבַּע, וְהַתּוֹרָה נִקְנֵית בְּאַרְבָּעִים וּשְׁמוֹנֶה דְבָרִים וְאֵלוּ הֵן ...

**סַאבְּטֵקְסְט היסטורי** – שמד

רשב"י מכוון בהיגד ה"כתרים" לבר כוכבא.

כתר מלכות – בר כוכבא המליך את עצמו וקרא לעצמו "נשיא" (באגרותיו ומטבעותיו).

כתר כהונה – בר כוכבא הצמיד לעצמו "כהן מטעם", בשם אלעזר (מטבעותיו).

כתר תורה – ר' אלעזר המודעי ליווה את בר כוכבא בפעולותיו (י"א שאלעזר הכהן הוא אלעזר המודעי).

כשבר כוכבא (כתר מלכות) רצח את ר' אלעזר המודעי (כתר תורה), הוא הקריס את מלכותו, וסחף את העם איתו לאבדון.

ר' נתן עורך הספר מסיים את ספרו בבר כוכבא (ברמז) שחמד לעצמו את שלושת הכתרים, ופותח את ספרו בדמות לעומתית לבר כוכבא, במשה רבנו, שהקב"ה נתן לו את שלושת הכתרים והוא נתן אותם לזולתו. את כתר הכהונה לאהרן אחיו, את כתר המלכות ליהושע בן נון, ואת כתר התורה לכל מאן דבעי...

כשלון המרד פתח את השער לגלות, שבה אין כתר מלכות (בית דוד) ואין כתר כהונה (ביהמ"ק) לישראל, יש רק כתר תורה, והיא ורק היא עוגן שרידותנו בין שבעים זאבים.

הערה

רשב"י! הוא בעל השמועה על יחסו של ר"ע לבר כוכבא

(ירו' תענית כד א) **תני ר' שמעון בן יוחי** עקיבה ר' היה דורש דרך כוכב מיעקב דרך כוזבא מיעקב. ר' עקיבה כד הוה חמי בר כוזבה הוה אמר דין הוא מלכא משיחא א"ל ר' יוחנן בן תורתא עקיבה יעלו עשבים בלחייך ועדיין בן דוד לא יבא.

בהיגד ה"כתרים" מביע רשב"י את דעתו השלילת על בר כוכבא, ברמז, כדי לא לפגוע בכבוד רבו.